આ દંપતિ પહેલેથી જ સેવાભાવી રહ્યુ છે. જ્યારે એના ગામમાં શાળા બની રહી હતી ત્યારે લક્ષ્મીબેને પોતાના ઘરેણા વેંચીને શાળાને દાન આપેલુ. સ્ત્રીને ઘરેણા અતિપ્રિય હોય આમ છતા લક્ષ્મીબેને શાળાને દાન દેવા માટે ઘરેણા શા માટે વેંચ્યા એવું એમને પુછવામાં આવ્યું ત્યારે લક્ષ્મીબેને કહેલુ , ” હું માત્ર 4 ધોરણ સુધી જ ભણેલી છું. હું ઇચ્છુ છુ કે મારા ગામની એકપણ દિકરી ભણ્યા વગરની ન રહી જાય. ગામના તમામ દિકરા-દિકરીઓ અમારા જ સંતાન છે.”